Četkica za zube
<s>Četkica za zube predstavlja jedno od osnovnih sredstava za održavanje oralne higijene.</s><s>Ona se koristi za mehaničko odstranjivanje svih stranih materija sa površine zuba, desni i jezika.</s><s>Procenjuje se da se četkicom može očistiti oko 60-70% zubnih površina, pa se za efikasnije čišćenje koriste dodatna sredstva (konac za zube, interdentalni stimulator, trake za poliranje, čačkalice i dr).</s><s>Obično se koristi u kombinaciji sa pastom za zube sa fluoridima.</s>

<s>Danas na tržištu postoji široka ponuda četkica za zube.</s><s>One se razlikuju po veličini, izgledu (dizajnu), kvalitetu vlakana, dodacima (čistač za jezik, gumeni nastavci za poliranje zuba i masažu desni) itd.</s><s>Kompanija Hasbro je 2005. proizvela tzv. „muzičku četkicu“ koja za vreme pranja zuba emituje različite muzičke numere.</s>

<s>Istorijat</s>

<s>Prema nekim izvorima, četkice za zube slične današnjim su počele da se koriste u Kini krajem 15. veka.</s><s>Bile su izrađene od bambusa i dlaka divljeg vepra.</s><s>Englez Vilijem Edis () je 1780. godine prvi započeo masovnu proizvodnju četkica, a na ideju da napravi četkicu za zube je došao deset godina ranije tokom boravka u zatvoru.</s><s>On je napravio rupice na životinjskoj kosti i u njih ubacivao vlakna iz konopca i učvršćivao ih lepkom.</s><s>Za veoma kratko vreme se obogatio zahvaljujući svom izumu.</s><s>Prvu četkicu zaštićenu patentom je izumeo H. N. Vadsvort 1857. u Sjedinjenim Američkim Državama, ali je njena masovna upotreba počela tek 1885. godine.</s><s>Drška četkice je takođe bila od životinjske kosti, a vlakna su bila izrađena od dlake sibirskog vepra.</s><s>Prva četkica sa veštačkim (najlonskim) vlaknima je puštena u prodaju 24. februara 1938, a prvu električnu četkicu pod imenom Bronksodent je proizvela firma Bristol-Majers 1959. godine.</s>

<s>Građa</s>

<s>Četkica za zube se sastoji od drške, vrata i glave na kojoj se nalaze vlakna.</s><s>Danas se proizvode četkice različitog oblika, pa se drška i glava mogu nalaziti u istoj ravni ili glava može biti postavljena pod određenim uglom u odnosu na dršku.</s><s>Na glavi četkice trebalo bi da se nalazi 2-3 reda snopića i u svakom redu bi trebalo biti 6-8 snopića sa 30 vlakana prosečne dužine 1 cm.</s><s>Četkice sa većim brojem vlakana imaju 4 reda po 13 snopića.</s>

<s>Dimenzije četkice zavise od uzrasta i morfoloških karakteristika korisnika.</s><s>Četkice za decu su dugačke 12,5-15 cm sa glavom dimenzija 2,5 cm, dok su one namenjene odraslim osobama dugačke 15,5-17 cm sa glavom dimenzija 3-4 cm.</s>

<s>Vlakna mogu biti napravljena od prirodnih ili veštačkih materijala.</s><s>Nekada su se više koristili prirodni materijali (dlaka koze, jazavca, svinje), ali se danas (zbog niza prednosti) uglavnom koriste vlakna napravljena od najlona ili poliestera.</s><s>Dužina vlakana iznosi približno 10-11 mm, a dijametar 0,20-0,35 mm.</s><s>NJihovi vrhovi su zaobljeni ili usečeni u centralnom delu kako bi bolje prianjala uz površinu zuba.</s><s>Prema tvrdoći, vlakna (odnosno četkice) se dele na tvrda, srednje tvrda i meka.</s><s>Većina stomatologa preporučuje upotrebu mekih () ili srednje tvrdih () četkica, jer tvrda vlakna mogu da izazovu oštećenje gleđi i desni.</s><s>Postoje i ekstra meke četkice namenjene mlađoj deci.</s>

<s>Kriterijumi</s>

<s>Prema preporukama Američke dentalne asocijacije, dobra četkica za zube treba efikasno da čisti zube i usnu duplju, da bude laka za rukovanje i održavanje, da svojim dizajnom bude prilagođena individualnim karakteristikama korisnika i da može neometano da se izlaže vazduhu (radi sušenja).</s>

<s>Održavanje četkice</s>

<s>Nakon svake upotreba četkica treba da se opere i ostavi na stalak kako bi se osušila.</s><s>Zamena dotrajalih četkica se radi prosečno svakih 2-3 meseca, odnosno u dužim ili kraćim intervalima u zavisnosti od njenog kvaliteta i učestalosti korišćenja.</s><s>Dokazano je da su nove četkice 35% efikasnije u odnosu na one sa dotrajalim vlaknima.</s>

<s>Posebne vrste četkica</s>

<s>Postoje četkice posebnog dizajna namenjene osobama sa različitim protetskim radovima ili ortodontskim aparatima, širokim međuzubnim prostorom, parodontalnim oboljenjima, kao i osobama ometenim u razvoju.</s>

<s>Četkice sa velikim brojem snopića su izrađene od mekanih vlakana i koriste se za čišćenje i masažu desni.</s><s>Električne četkice različitog oblika i načina rada se koriste umesto običnih četkica, mada one ne pokazuju značajnije prednosti u odnosu na obične pod uslovom da je tehnika pranja zuba pravilna.</s><s>One su pogodne za upotrebu kod male dece i mentalno obolelih osoba, kada pranje zuba rade druge osobe umesto njih.</s><s>Interdentalne četkice se koriste za uklanjanje naslaga u prostoru između dva zuba ili između zuba i neke nadoknade ili ortodontskog aparata u ustima.</s><s>Mogu da se koriste samostalno ili u kombinaciji sa posebnim držačima.</s><s>Četkice za jezik se koriste za čišćenje gornje strane jezika, mada se u tu svrhu mogu koristiti i obične četkice za zube.</s><s>Nekada su se koristile i četkice sa vlaknima od gume, koje su bile namenjene za čišćenje tek izniklih mlečnih zuba.</s><s>Danas se u prodaji mogu naći i četkice za žvakanje () koje su izrađene od mekane plastike i koriste se bez paste i vode.</s>

<s>Reference</s>

<s>Vanjske veze</s>

<s>Interdental Brushes for Better Oral Care 
American Dental Association statements on Toothbrushing
International Toothbrush Collection, a searchable database
BBC h2g2 The History of Toothpaste and Toothbrushes</s>

<s>Oralna higijena</s>

